**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/9878-3/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. május 25-ei nyilvános ülésére**

**Tárgy:** Átfogó értékelés Hévíz Város Önkormányzat 2022. évi gyermekjóléti és gyermekvédelmi feladatainak ellátásáról

**Az előterjesztő:** Papp Gábor polgármester

**Készítette:** Bertalanné dr. Gallé Vera hatósági osztályvezető

Varga András TASZII intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 96. § (6) bekezdése értelmében *„A települési önkormányzat és az állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - a Képviselő-testület általi megtárgyalást követően - meg kell küldeni a gyámhatóságnak”*, azaz a Zala Vármegyei Kormányhivatal Hatósági Főosztály Szociális és Gyámügyi Osztályának.

A gyámhatóság az értékelés kézhezvételétől számított harminc napon belül javaslattal élhet a települési önkormányzat felé. Amennyiben javaslat érkezik, a képviselő-testületnek hatvan napon belül érdemben meg kell vizsgálnia azt, és az állásfoglalásáról, intézkedéséről tájékoztatnia kell a gyámhatóságot.

Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Kormányrendelet (a továbbiakban: Gyer.) 10. melléklete határozza meg.

A Gyer-ben meghatározott tartalmi követelmények figyelembevételével készítettük el a gyermekvédelem helyzetéről szóló 2022. évi beszámolót.

**Az értékelés a Gyer. 10. melléklete alapján bemutatja:**

*1. A település demográfiai mutatói, különös tekintettel a 0-18 éves korosztály adataira.*

*2. Az önkormányzat által nyújtott pénzbeli, természetbeni ellátások biztosítása: a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága, egyéb, a* [*Gyvt.-ben*](https://uj.jogtar.hu/) *nem szabályozott pénzbeli vagy természetbeni juttatásokra vonatkozó adatok, gyermekétkeztetés megoldásának módjai, kedvezményben részesülőkre vonatkozó statisztikai adatok.*

*3.Az önkormányzat által biztosított személyes gondoskodást nyújtó ellátások bemutatása: gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai), gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.*

*4-5. (hatálytalan 2013. január 1-től)*

*6.A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.*

*7. Jövőre vonatkozó javaslatok, célok meghatározása a* [*Gyvt.*](https://uj.jogtar.hu/) *előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

*8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

*9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).*

Hévíz városban a gyermekek védelmét pénzbeli, természetbeni és személyes gondoskodás keretébe tartozó gyermekjóléti alapellátások továbbá a Gyvt.-ben meghatározott hatósági intézkedések biztosítják.

A személyes gondoskodást nyújtó alapellátások keretében:

* család- és gyermekjóléti szolgáltatást biztosít a Teréz Anya Szociális Integrált Intézmény Család- és Gyermekjóléti Szolgálatán keresztül,
* a gyermekek napközbeni ellátása keretében megszervezi a családban élő gyermekek életkorának megfelelő nappali felügyeletét, gondozását, nevelését és étkeztetését, továbbá bölcsődei ellátást biztosít saját fenntartású intézmény útján.

Az előterjesztés tartalmazza a TASZII Család- és Gyermekjóléti Szolgálat 2022. évi tevékenységéről szóló beszámolót is.

1. **A település demográfiai mutatói, különös tekintettel a 0-18 éves korosztály adataira.**

Hévíz város lakosságszáma **2022**. december 31-én **4756** fő volt, míg 2021. december 31-én 4759fő.

A lakosság korcsoportonkénti megoszlását az alábbi táblázat mutatja (2022. év)

|  |  |  |  |  |  |  |
| --- | --- | --- | --- | --- | --- | --- |
| Korosztály | 0-3 év | 4-6 év | 7-13 év | 14-18 év | 18 év feletti | **Összesen** |
| Fő | 86 | 66 | 197 | 162 | 4245 | **4756** |

Adatforrás: Népesség nyilvántartás – Hévíz

|  |  |
| --- | --- |
| születések alakulása | |
| év | fő |
| 2016. | 19 |
| 2017. | 27 |
| 2018. | 20 |
| 2019. | 20 |
| 2020. | 26 |
| 2021. | 20 |
| **2022.** | **20** |

Adatforrás: Népesség nyilvántartás – Hévíz

A lakosság korösszetétele kedvezőtlennek tekinthető, mivel **alacsony a fiatalkorúak és meglehetősen magas az idős népesség aránya**, a 0-18 éves korosztály a város lakosságán belül 10,7 %-os arányban van jelen.

|  |  |  |  |  |  |
| --- | --- | --- | --- | --- | --- |
| **Év/fő** | 0-18 éves | 19-59 éves | 60-79 éves | 80-100 éves | Összesen |
| 2019. év | 540 | 2 257 | 1 527 | 375 | 4 699 |
| 2020. év | 527 | 2 235 | 1 561 | 374 | 4 697 |
| 2021. év | 530 | 2 216 | 1 620 | 393 | 4 759 |
| **2022. év** | **511** | **2 193** | **1 652** | **400** | **4 756** |

Adatforrás: Népesség nyilvántartás – Hévíz

Hévíz lakosságszáma az előző évhez képest 3 fővel csökkent. A város elöregedését mutatja, hogy nőtt a 60 éven felüli korosztály létszáma. **A 60 év felettiek aránya 43 %.**

Adatforrás: Népesség nyilvántartás - Hévíz

**2.1. Rendszeres gyermekvédelmi kedvezmény**

**Rendszeres gyermekvédelmi kedvezményre jogosultságot** állapít meg a jegyző az arra rászorulóknak a gyermekek védelméről és a gyámügyi igazgatásról szóló 1997. évi XXXI. törvény szerint.

A rendszeres gyermekvédelmi támogatás teljes mértékben természetbeni támogatás. A családok ingyenes gyermekétkeztetés és tankönyvellátás mellett augusztus és november hónapokban gyermekenként 6000 Ft hátrányos, illetve halmozottan hátrányos helyzetűként 6500 Ft értékű pénzbeli támogatásban részesülnek.

2022. évben a rendszeres gyermekvédelmi kedvezményre jogosult gyermekek száma augusztus hónapban 7 fő alapösszegű támogatásban részesülő kiskorú, 4 fő emelt összegű pénzbeli támogatásban részesülő kiskorú, november hónapban 6 fő alapösszegű támogatásban részesülő kiskorú és 4 fő emelt összegű támogatásra jogosult kiskorú volt, összesen 182 e Ft értékű pénzbeli támogatás került kiutalásra, ami a 2021. évben kiutalt támogatáshoz képest nőtt. A rendszeres gyermekvédelmi kedvezményben részesülők száma 2022. december 31. napján 10 fő volt.

A rendszeres gyermekvédelmi kedvezményben részesülő gyermekek a Képviselő-testület döntése alapján szociális nyári gyermekétkeztetésben vehettek részt. 2022. év nyarán 4 gyermek étkezett díjmentesen Önkormányzat által biztosított keretből.

# A jegyző a kedvezményre való jogosultságot a gyermeket gondozó családban az egy főre jutó havi jövedelem összege és a vagyoni helyzet alapján bírálja el. A jövedelemhatár a gyermekét egyedül nevelő szülő esetében 41 325 Ft, a gyermekét nem egyedül nevelő szülő esetében 38 475 Ft volt 2022. év első felében.

# A **jövedelem határ** a veszélyhelyzet ideje alatt a rendszeres gyermekvédelmi kedvezményre való jogosultság jövedelmi feltételeinek egyes szabályaitól való eltérésről szóló 344/2022. (IX. 9.) Korm. rendelet értelmében **2022. szeptember 10. napjától megemelkedett**, egyedülálló esetében 51.300,-Ft-ra, míg gyermekét nem egyedül nevelő szülő esetében 47.025,-Ft-ra.

# A vagyoni értékhatár külön-külön számított értéke az 570 000 Ft-ot, egybeszámított értéke pedig az 1 995 000 Ft-ot nem haladhatja meg. Amennyiben a fenti jövedelmi és vagyoni határ valamelyikét átlépi a kérelmező, úgy kérelmét el kell utasítani.

A rendszeres gyermekvédelmi kedvezményre való jogosultság és hátrányos/halmozottan hátrányos helyzet megállapításának tárgyában a veszélyhelyzettel összefüggő átmeneti szabályokról szóló 2021. évi XCIX. törvény 96.§ (3) bekezdése, illetve a veszélyhelyzettel összefüggő átmeneti szabályokról szóló 2021. évi XCIX. törvény hatálybalépésére tekintettel egyes törvények eltérő alkalmazásáról szóló 647/2021. (XI. 30.) Kormányrendelet 8/A.§ (2) bekezdése szerint a 2020. november 4-e és 2022. június 30-a között lejáró **rendszeres gyermekvédelmi kedvezményre való jogosultság** hatálya **2022. augusztus 31. napjáig** **meghosszabbodott.** Ezen jogszabályi rendelkezésről az érintett szülőket értesítettük, újabb kérelem benyújtásával tudták igényelni – a jogosultsági feltételek fennállása esetén – a kedvezmény továbbiakban történő megállapítását.

A rendszeres gyermekvédelmi kedvezményre való jogosultság megállapítása alapján, a gyermek szociális helyzete szerint jogosult a gyermekétkeztetés normatív kedvezményének, valamint az évi pénzbeli támogatásnak, és külön jogszabályban meghatározott egyéb kedvezmények igénybevételére.

A 2022. évben rendszeres gyermekvédelmi kedvezményre vonatkozó kérelem nem került  elutasításra.

**2.2** **Az önkormányzat által nyújtott pénzbeli, természetbeni ellátások**

A pénzbeli és természetbeni ellátások célja, hogy a nehéz anyagi körülmények között élő családokat segítse és az ilyen családban élő gyermekek hátrányos helyzetét csökkentse, hogy a gyermek családi környezetben történő ellátása biztosított legyen.

A gyermekvédelmi törvény alapján megállapítható rendszeres gyermekvédelmi kedvezmény, mint pénzbeli ellátás mellett a települési önkormányzat képviselő-testülete a rendeletében meghatározott módon és feltételek szerint a gyermek és fiatal felnőtt rászorultságára tekintettel pénzbeli támogatást állapíthat meg.

# A szociális támogatási rendszer 2015. március 1. napján bekövetkezett törvényi változása alapján a települési támogatásról szóló 11/2015. (II. 26.) önkormányzati rendelet (a továbbiakban: Ör.) került megalkotásra. Az Ör. hatályba lépése óta több módosításon ment keresztül, amely a családok és a gyermekek támogatását szolgálja.

A gyermek nevelésére rendkívüli települési támogatást általában gyermeküket egyedül nevelő szülők, szociálisan rászorult családok, alacsony foglalkoztatottságú személyek igénylik.

# **Rendkívüli települési támogatás** volt megállapítható annak a személynek, aki létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, és havi jövedelme az öregségi nyugdíj mindenkori legkisebb összegének 275%-át, egyedül élő vagy egyedülálló esetén 310%-át nem haladta meg.

# Rendkívüli települési támogatási kérelem indokaként 2022. évben a kérelmezők 17 esetben a gyermekneveléssel kapcsolatos költségeket jelölték meg.

1. **Születési támogatás**

Az Ör. 27. §-a alapján a polgármester egyszeri, 50 000 Ft összegű támogatást biztosít a szülőnek gyermeke születését követő száznyolcvan napon belül az egy főre számított családi jövedelem figyelembevételével.

2022. évben ezen a jogcímen 2 esetben segítette az önkormányzat az újszülött gondozási költségeinek fedezését, összesen 100 ezer Ft összegben.

1. **Iskolakezdési támogatás**

Az általános iskolai tanulók iskolakezdéséhez biztosít a rászorulóknak segítséget az önkormányzat. **Iskolakezdési támogatás** állapítható meg annak a szülőnek, törvényes képviselőnek, akinek alapfokú oktatási intézményben tanuló hévízi lakóhelyű, vagy az életvitelszerűen Hévízen lakó és bejelentett tartózkodási helyű gyermeke van. Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 400%-át (114.000 Ft-ot) nem haladja meg. A pénzbeli támogatás összege gyermekenként 8000 Ft.

A támogatásban 27 diák részesült **216 e Ft összegben**. 2022. évhez képes a támogatásban részt vevő diákok száma növekedett.

1. **Hévíz Hazavár Önkormányzati útiköltség hozzájárulás és ösztöndíj**

A középfokú oktatásban részesülők részére Hévíz Város Önkormányzat Képviselő-testülete „**Hévíz Hazavár”** Önkormányzati Útiköltség hozzájárulás és Ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet szerint - az önkormányzat költségvetésének terhére - utazási költséget és ösztönzést biztosít a jobb tanulmányi eredmény elérésére. Az útiköltség tekintetében havi háromszori oda-vissza utazást támogat, egy tanulmányi féléven belül, míg az ösztöndíj a rendeletben meghatározott tanulmányi átlagokhoz kötött, havi összegű támogatás az adott félévre.

2021/2022. tanév I. félévi eredmény alapján 35 diák 1 003 e Ft, II. félévi teljesítmény alapján 44 diák 1 248 e Ft ösztöndíjban részesült, így 2022. évben összesen 2.251 e Ft támogatás került kiutalásra.

1. **Bursa Hungarica Felsőoktatási ösztöndíj pályázat**

**A Bursa Hungarica Felsőoktatási ösztöndíj pályázat keretében** Hévíz Város Önkormányzat Képviselő-testülete2021. évi döntése alapján2022. évre 30 diák részére összesen 1 500 e Ft támogatást biztosított, **5000 Ft/fő/hó támogatásban részesülnek egységesen a diákok.**

1. **Védőoltási támogatás**

**Védőoltási támogatás** 2019. évben került bevezetésre, ahol a 2-15 hónapos közötti gyermekek a rotavírus és a gennyes agyhártyagyulladás elleni védőoltások összegének 2/3 részét az önkormányzat megtéríti a szülőknek. A támogatásban 2022. évben **5** család összesen **197 e Ft**. összegű támogatásban részesült. Az előző évhez képest a támogatást kérők száma kis mértékben csökkent.

A fenti támogatási formák lefedik a gyermekek teljes korosztályát a csecsemőkortól a fiatal felnőtt korig.

**2.3.** **Gyermekétkeztetés**

A gyermekétkeztetést 2022. évben is a Gazdasági, Műszaki Ellátó Szervezet (GAMESZ) által működtetett konyha látta el.

Az Általános Iskolás és a Gimnáziumi tanulók a déli étkezést két menüből történő előzetes választás lehetőségével helyben, az étteremben vehették igénybe, amelyre a webes felületen tudtak befizetni.

A Bölcsődébe a napi 4x-i, az Óvodába a napi 3x-i, az Általános Iskolába a délelőtti és délutáni kisétkezést, valamint a kollégiumi vacsorát napi kiszállítással a GAMESZ biztosította.

Az Általános Iskolában a nyári napközi zavartalanul működött júniustól augusztusig.

**2022. évben** mindösszesen **429 fő vette igénybe az étkezést**, ami 19 %-kos növekedést jelent az előző évhez képest. 2021. évben az intézményi működést a covid miatti bezárások akadályozták, mely indokolja a 2021. évi 361 fős étkezést igénybe vevő gyermeklétszámot.

Az összes étkezők (2022) 42 %-a részesült átlagosan éves szinten indokoltan 50%-os vagy 100 %-os kedvezményben, mely megoszlást intézményenként a mellékelt kimutatás tartalmazza.

A GAMESZ a gyermekétkeztetés során 2022-ben is biztosította szakorvosi javaslatra a diétás étkezést, amely a gimnázium, általános iskola, óvodás gyermekek részére a következő típusok szerint kerültek kiszolgálásra:

* diabétesz 1 fő,
* glutén mentes 4 fő,
* tejmentes 2 fő,
* alma-mogyoró mentes-1 fő,
* halmentes 1 fő
* tojásmentes 2 fő
* Tej-tojás 2 fő

**Szünidei gyermekétkeztetés**

A Gyvt. 2016. január 1. napi módosítása értelmében a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést *a* hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és ezen kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

A Gyvt. előírása szerint megszervezésre került az érintettek részére, hogy a nyári szünetben legalább 54 munkanapon, illetve az őszi, téli és tavaszi szünetben a tanév rendjéhez igazodóan, szünetenként az adott tanítási szünet időtartamára eső valamennyi munkanapon szülő, törvényes képviselő kérelmének megfelelő időtartamban a szünidei étkezés biztosítása.

Hévíz Város Jegyzője a jogszabályban meghatározottak figyelembevételével tájékoztatta az érintetteket a szünidei gyermekétkezéssel kapcsolatos tudnivalókról.

A 2022. évi tavaszi, őszi, téli szünetben 3-3 fő élt az ingyenes szünidei gyermekétkezés lehetőségével.

# Hévíz Város Önkormányzat Képviselő-testülete külön határozattal ingyenesen biztosította a 2022. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 55 munkanapban, a teljes nyári szünidő időszakára határozta meg, amely 2022. június 16. napjától 2022. augusztus 31. napjáig szólt.

A Gyvt. alapján ingyenesen 3 gyermek vette igénybe a nyári déli meleg főétkezést, valamint 4 fő rendszeres gyermekvédelmi kedvezményben részesülő gyermeknek az önkormányzat költségvetéséből került az étkezés biztosításra.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Kimutatás*** | | | | | | | | | | | | | | | | | | | | | | | | |
|  | | | | | | | | | | | | | | | | | | | | | | | | |
| *2022. évi* ***gyermekétkeztetés kötött felhasználású állami támogatás*** *III.5.a) pontja szerinti* | | | | | | | | | | | | | | | | | | | | | | | | |
| *a finanszírozás szempontjából elismert dolgozói létszám és az étkeztetési feladatot ellátók után járó bértámogatás kiszámítása* | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény megnevezése: GAMESZ | | | | |  |  |  |  |  |  |  |  |  |  |  |  | |  |  |  |  |  | |
|  |  |  |  |  |  |  |  |  |  |  |  |  |  |  |  |  | |  |  |  |  |  | |
|  | |  |  |  |  |  |  |  |  |  |  |  |  |  |  |  | |  |  |  |  |  | |
| Intézmény | Étkezésben ellátottak száma | | | | | | | | | | | | | | | | | | | | | | | |
| 100 %-os kedvezményben részesülők száma | | | | | 50 %-os kedvezményben részesülők száma | | | | | Normatív kedvezményben nem részesülő száma | | | | | | Étkeztetettek száma összesen | | | | | | Étkeztetet-tek száma mindösszesen | |
|
| ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül | ötszöri étkezésben részesül | | négyszeri étkezésben részesül | háromszori étkezésben részesül | tízórai + ebédben részesül | csak ebédben részesül |  | |
| Bölcsőde |  | 6 |  |  |  |  |  |  |  |  |  | 8 |  |  |  |  | | 14 |  |  |  | 14 | |
| Óvoda |  |  | 68 |  |  |  |  |  |  |  |  |  | 12 |  |  |  | |  | 80 |  |  | 80 | |
| Általános iskola |  |  | 11 |  |  |  |  | 40 |  | 31 |  |  | 107 |  | 58 |  | |  | 158 |  | 89 | 247 | |
| Gimnázium |  |  |  |  |  |  |  |  |  | 20 |  |  |  |  | 58 |  | |  |  |  | 78 | 78 | |
| Szakközépis-kola |  |  |  |  |  |  |  |  |  |  |  |  |  |  |  |  | |  |  |  |  |  | |
| Szakiskola |  |  |  |  |  |  |  |  |  |  |  |  |  |  |  |  | |  |  |  |  |  | |
| Kollégium |  |  |  |  |  |  |  |  | 3 |  |  |  |  | 7 |  |  | |  |  | 10 |  | 10 | |
| **Összesen** |  | **6** | **79** | **0** | **0** | **0** | **0** | **40** | **3** | **51** | **0** | **8** | **119** | **7** | **116** | **0** | | **14** | **238** | **10** | **167** | **429** | |

**3. Az önkormányzat által biztosított személyes gondoskodást nyújtó ellátások bemutatása:**

# Hévíz Város Önkormányzat Képviselő-testülete a Gyvt-ben meghatározottaknak megfelelően a szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendeletében szabályozza a személyes gondoskodást nyújtó gyermekvédelmi alapellátások formáit, igénybevételük feltételeit.

Önkormányzatunk a [Gyvt. 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül:

1. *a* gyermekjóléti szolgáltatást a Teréz Anya Szociális Integrált Intézmény Család- és Gyermekjóléti Szolgálat – a továbbiakban Szolgálat - útján,
2. gyermekek napközbeni ellátását a családban élő gyermekek életkorának megfelelő nappali felügyeletét, gondozását nevelését, foglalkoztatását és étkeztetését kell biztosítani.

A Szolgálat 2022. évi beszámolója mellékletként jelen előterjesztéshez került csatolásra.

A gyermekek napközbeni ellátása az önkormányzat által fenntartott bölcsődében és óvodában, biztosított. Az óvoda nyári nyitva tartását úgy alakította, hogy az egész szünidő alatt biztosított volt a gyermekek elhelyezése.

Hévíz Város Önkormányzata évek óta nyári napközit szervez azoknak a 6 és 14 éves kor közötti hévízi lakcímmel rendelkező vagy a hévízi Illyés Gyula Általános Iskolába járó gyermekeknek, akiknek az elhelyezését a szülők nem, vagy csak nehézkesen tudják megoldani a nyári szünidőben. A napközi 2022. július 4. és augusztus 12. között várta a gyermekeket az Illyés Gyula Általános Iskolában. Az Általános Iskola az Önkormányzattal együttműködve kreatív kézműves programokkal, sportfoglalkozásokkal színesítette a gyermekek programját. Az előző évhez képest kevesebb volt a jelentkezők száma, de így is heti 50-60 kisgyermek vette igénybe a színes programokat. A gyermekfelügyeleti feladatok ellátását az általános iskola pedagógusai biztosították.

**4. – 5. értékelési pontok hatályon kívül helyezésre kerültek.**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása:**

A Zala Megyei Kormányhivatal Hatósági Főosztály Szociális és Gyámügyi Osztálya 2022. évben gyámhatósági, gyermekvédelmi területen szakmai ellenőrzést nem folytatott.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések):**

A gyermekvédelmi rendszerhez kapcsolódó hatósági intézkedések megtétele a gyámhivatal hatáskörébe tartozik, a jegyző hatásköre gyámhatósági ügyekben környezettanulmány készítésére, a gyermek rendszeres gyermekvédelmi kedvezményre való jogosultság megállapítására, a rendszeres gyermekvédelmi kedvezményre jogosult gyermek, nagykorúvá vált gyermek hátrányos és halmozottan hátrányos helyzete fennállásának megállapítására és a jogszabályokban meghatározott hatáskörébe utalt egyéb gyermekvédelmi és gyámügyi feladatokra terjed ki.

Az önkormányzat feladata a gyermekek védelme helyi ellátó rendszerének kiépítése és működtetése, a területén lakó gyermekek ellátásának megszervezése. A népjóléti ágazatba tartozó intézmények esetében kiemelkedő feladat a hosszú évek alatt kialakított minőségi szakmai munka színvonalának megőrzése.

#### Hévíz Város Önkormányzat feladatait a Gyvt. 94. §-a határozza meg, ennek figyelembevételével biztosítja a személyes gondoskodást nyújtó gyermekjóléti alapellátásokat, illetve a törvényben foglaltak figyelembevételével szervezi és közvetíti a máshol igénybe vehető ellátásokhoz való hozzájutást.

Az önkormányzat döntéshozatalai során továbbra is figyelembe kell venni a gyermekek mindenek felett álló érdekeit. Az elmúlt időszakban is és a jövőre nézve is figyelembe vételre került a pénzbeli és természetbeni ellátásokra vonatkozó javaslatok a gyermekvédelmi rendszerhez kapcsolódó személyek és szervezetek részéről.

A települési önkormányzat hatáskörébe tartozó gyermekvédelmi és gyermekjóléti feladatait a Hévízi Polgármesteri Hivatal Hatósági Osztálya látja el.

A hatósági munka során továbbra is kiemelt figyelmet kell fordítani arra, hogy a ténylegesen rászorulók vegyék igénybe a különböző támogatásokat. A gyermek veszélyeztetettségét, illetve a család, a személy krízishelyzetét észlelő rendszer (a továbbiakban jelzőrendszer) a szociális, gyerekjóléti- és gyermekvédelmi ellátórendszer egyik alapköve, a családok, gyermekek és felnőttek védelmének, a problémák megelőzésének és mielőbbi megszüntetésének alapvető garanciális eleme. A jelzőrendszer szervezése és működtetése településszintű feladat, a család- és gyermekjóléti szolgáltat feladatainak rendszerében jelenik meg. A jelzőrendszer hatékony működése, a gyermekek érdekének megfelelő megoldások keresése, a magas szakmai színvonalon végzett munka, a prevenció, mint alapelv érvényre juttatása továbbra is kiemelt feladat.

További feladatunk, hogy az önkormányzat által megállapított széleskörű támogatási formákról folyamatosan tájékoztassuk az érintetteket, hogy kellő információval rendelkezzenek és éljenek a támogatás lehetőségével, az igénybe vevők száma – a demográfiai adatok kivételével – ne csökkenjen.

**8. A bűnmegelőzési program főbb pontjainak bemutatása, valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

Hévíz Város Önkormányzat Közbiztonsági és Bűnmegelőzési Koncepciója a 72/2009. (III. 31.) számú képviselő-testületi határozattal került elfogadásra. A koncepció a közbiztonság helyzetének javítása érdekében bűnmegelőzési programtervet tartalmaz, mely a bűnözés visszaszorítását, a személy elleni erőszakos, vagyon elleni bűncselekmények visszaszorításán kívül célul tűzi ki a szenvedélybetegségek elterjedésének megakadályozását, a családon belüli erőszak kezelését. A koncepció kimondja, hogy Hévíz közbiztonsági helyzete csak hatékony és eredményes összefogással valósítható meg. A helyi társadalmat fel kell készíteni a megelőzés lehetséges módjaira, erősítendő a felelősségérzet, valamint a jogkövető magatartás. A koncepció a vagyonvédelemre, illetve a család gyermek és ifjúságvédelemre helyezi a hangsúlyt.

A Keszthelyi Rendőrkapitányság a korábbi években több alkalommal is részt vett hévízi diákokat érintő esetmegbeszéléseken, melyeken a diákok elkövetőként, vagy sértettként voltak érintettek. 2022. évben 1 fő hévízi diákot érintően (2 külön alkalommal) vett részt a rendőrség esetmegbeszélésen, ahol az érintett diák elkövetőként került beszámoltatásra (zaklatás és könnyű testi sértés elkövetése miatt).  Olyan esetmegbeszélésen nem vettek részt, ahol hévízi diáknak sértetti érintettsége lett volna.

A hévízi Teréz Anya Szociális Integrált Intézmény Család – és Gyermekjóléti Szolgálatával a rendőrség kapcsolata jónak mondható, az általuk szervezett szakmaközi megbeszéléseken, valamint jelzőrendszeri üléseken rendszeresen részt veszünk. Az általuk szervezett nyári napközis táborban a rendőrség munkájának bemutatásával kapcsolatos előadást, valamint bűnmegelőzési foglalkozást tartottunk.

Általánosságban elmondható, hogy az iskolák akkor szoktak előadásokat kérni a rendőrségtől, amikor tanulóik egy-egy bűncselekmény elkövetése során látótérbe kerülnek akár sértetti, akár elkövetői tekintetben. A korábbi évek során erre több esetben is sor került, melyre reagálva a hévízi Illyés Gyula Általános Iskola és Alapfokú Művészeti Iskolában a felső tagozatos diákoknak tanóra keretein belül, szüleiknek pedig szülői értekezleten rendőri felvilágosítást adtak főleg internetbiztonsági, kiberbiztonsági, internet veszélyei és ifjúségvédelmi témában. 2022. évben összesen egy alkalommal vettek részt az általános iskolában előadáson megelőző – tájékoztató jelleggel (kiberbiztonsági, internet veszélyei, ifjúságvédelmi, vagyonvédelmi, 112-es segélyhívó számmal kapcsolatos előadást tartottunk).

A Keszthelyi Rendőrkapitányság rendszeresen tart ifjúságvédelmi őrjáratokat, melynek lényege, hogy a diákok iskolaidőben az iskolában legyenek és „ne lógjanak az iskolából” A 2022. évben tartott ifjúságvédelmi őrjáratok során 1 esetben ellenőriztek hévízi diákot. Az érintett iskola igazgatójának jelezték, hogy ellenőrizze a diák hiányzásával kapcsolatos igazolást.

2022. évben az előző évekhez hasonlóan hévízi diák eltűnésével kapcsolatban nem kellett körözést elrendelni eltűnés miatt.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.):**

A városban működő civil szervezetek elsősorban a szabadidős programokban, valamint a bűnmegelőzésben és a közbiztonság megőrzésében vesznek részt. Az Önkormányzat e szervezetek tevékenységét anyagilag és erkölcsileg is támogatja. A civil szervezetek, de itt említeném meg az egyházakat, és művelődési intézményünket is, akik több olyan programot szerveznek, amelyek akár a veszélyeztetett fiatalok érdeklődését is felkelthetik.

A **Hévízi Önkéntes Tűzoltó Egyesület** tevékenységén keresztül komoly szerepet vállal az hévízi és a környező települések ifjúságának nevelésében.

**Hévízi Sportkör** nyolc szakosztályának alapvető célja, hogy a fiatalok részére nyújtson lehetőséget a sportoláson keresztül szabadidejük hasznos egyben egészséges keretek közötti eltöltésére. A Sportkör célja, hogy szakági szinten és morális értelemben is, életre felkészített fiatalok kerüljenek ki a hétköznapok világába. A Hévízi Sportkörnek helyi szinten sikerült elérnie, hogy sportolóikat az egészséges életmódra nevelje és távol tartsa a káros szenvedélyek egyre kimeríthetetlenebb tárházától.

A Sportkör keretein belül közel 400 fő 18 év alatti Hévíz és Hévíz környéki fiatalkorú sportol. Sportolók legnagyobb létszámban a Labdarúgó Szakosztályban találhatóak, őket a kézilabda és nagy örömünkre megújult szakosztályként a kosárlabda követi.  A fiatalok mozgásigényének kielégítése céljából az alábbi sportágak állnak fiatalok rendelkezésére: asztalitenisz, kézilabda, kosárlabda, labdarúgás, ökölvívás, íjászat, lovas és sakk. Éves szinten edzések, versenyek, edzőtáborok és továbbképzések biztosítják a fiatalok sportolási lehetőségét.

A gyermekek zenei képzését segíti a **Musica Antiqua Együttes Baráti Köre**. Az egyesület céljai közt a tehetséggondozás, zenei nevelés, oktatás szerepel. A komolyzene népszerűsítésében vállal kiemelkedő szerepet, hangversenyeket szervez, a gyermekek számára hasznos szabadidő eltöltést biztosít.

A **Modern Tánc Tagozat** a mozogni vágyó 12-13 éves korosztályt célozta meg. 2022. évben több táncfoglalkozáson vehették részt az érdeklődő gyerekek az Egregyi Múzeum oktatótermében.

A **Terepasztalos Stratégia Játék Klub** a könyvtárban 2011 óta működik. A figurás fantasy, sci-fi vagy éppen a történelmi stratégiai játékok iránt érdeklődők számára nyújt kikapcsolódást - némi makettezéssel fűszerezve. A bezárás-költözés miatt a múlt évben kevesebb foglalkozásra került sor.

A **Bibó István Gimnáziumért Alapítvány** 2022-ben is támogatta a középiskolát. Hozzájárult az iskola anyagvásárlásához (alkotókörök részére), iskolai eszközök **beszerzéséhez** (projektor, fali konzol, hangfalak), rászoruló tanulók egész éves támogatásához, tanév végi jutalomkönyvek vásárlásához, évfolyamelsők jutalmazásához. Az alapítvány támogatta az iskola folyóirat állományának és szakkönyvi palettájának szélesítését is.

Az **Illyés-Moll Alapítvány az Illyés Gyula Általános Iskoláért** civil szervezet 2022. évben is az általános iskola kitűnő tanulmányi eredményt és kimagasló versenyeredményt elért tanulóit könyvjutalomban részesítette, hozzájárult a játszóházak anyagköltségéhez, a versenyen résztvevő tehetséges tanulók utazási költségéhez, anyagilag segítette az iskola osztályaiban a szociálisan rászoruló tanulók táborozását, kirándulását.

 Hévíz Város Önkormányzata és a **Polgárőr Egyesület** Alsópáhok közötti megállapodás alapján a Polgárőr Egyesület is hozzájárul a város közbiztonságának javításához, a gyermek és ifjúságvédelemhez.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntés egyszerű többséget igényel.

Melléklet: Beszámoló a Család- és Gyermekjóléti Szolgálat 2022. évi munkájáról

**Teréz Anya Szociális Integrált Intézmény**

**Család- és Gyermekjóléti Szolgálat**

**8380. Hévíz, Vörösmarty u. 38.**

**Tel.: 83/343-293 30/487-8920**

**e-mail:** szolgalat@hevizterezanya.hu

**Beszámoló a Család- és Gyermekjóléti Szolgálat**

**2022. évi munkájáról**

**Az intézmény neve, elérhetősége:**

|  |  |
| --- | --- |
| Intézmény neve: | **Teréz Anya Szociális Integrált Intézmény**  **Család- és Gyermekjóléti Szolgálat** |
| Címe: | **8380 Hévíz, Vörösmarty u. 38.** |
| Telefonszám: | **83/343-293; 30/487-8920; 30/471-3994** |
| E-mail: | szolgalat@hevizterezanya.hu |
| Intézményvezető: | **Varga András** |
| Szociális ágazati vezető: | **Bali Júlia** |

**Szervezeti forma:** integrált intézmény keretében működik (a Teréz Anya Szociális Integrált Intézmény keretében látja el feladatait, önálló szakmai egységként).

**Fenntartó:** Hévíz Város Önkormányzata

**Feladatellátás személyi feltételei 2022-ben:**

A szolgálat állandó szakmai létszáma: **2 fő családsegítő**.

2016. január 1-től a két szakmai egységet, a családsegítést és a gyermekjóléti szolgáltatást központilag összevonták, az eggyé vált két szolgáltatást 4.000 fő lakosonként 1 fő családsegítő látja el.

Marácz-Szakál Edit családsegítő GYES-ről visszatérve 2022. február 24-től ismét teljes munkaidőben látja el a családsegítői munkakört.

Kóti Éva Julianna helyettesítését gyermekvállalása idejére március 1-től Schuh Judit látja el. A szolgálat családsegítői tevékenységhez kapcsolódó feladatait két munkavállaló végzi, a közvetlen szakmai irányítást az intézményvezető és a szociális ágazati vezető látja el. Schuh Judit családsegítő 2023. január 15-től már nem Intézményünk munkatársa, őt Karácsony Martina Kinga váltotta 2023. február 1-től. Szakmai egységünk munkáját több esetben – főként adományozás kapcsán - támogatta Remeténé Kakuk Tímea vezető gondozó. A két fő családsegítő Cserszegtomajon és Hévízen is végzi tevékenységét.

Családsegítők adatai (2022. december 31-én):

|  |  |  |  |  |
| --- | --- | --- | --- | --- |
| **név** | **szakirányú szakképesítéssel rendelkezik** | | **végzettsége** | **feladatellátás**  **(óra szerint)** |
|  | igen | nem |  |  |
| Marácz-Szakál Edit | x |  | szociálpedagógus | heti 40 óra |
| Schuh Judit | X |  | pszichológus | heti 40 óra |

Közreműködő szakemberek a 2022-es évben:

|  |  |  |  |
| --- | --- | --- | --- |
|  | **Név** | **Szakterület** | **Feladatellátás időtartama** |
| 1. | Csonkáné Bokrovics Andrea | Kineziológus | Szükség szerint-változó |
| 2. | Tolvéth Zsófia | Pszichológus | Szükség szerint-változó |

**A feladatellátás tárgyi feltételei**

A szolgálat központja Hévízen van, 2017. március 16-tól a Vörösmarty u. 38. szám alatt található, az Idősek Klubja fölött. Az telephely két irodahelyiséggel (ami egyben az interjúszoba is), valamint váró helyiséggel (játszó sarokkal) és egy tanácskozó teremmel rendelkezik. A munkavégzéshez és a kliensfogadáshoz szükséges feltételek rendelkezésre állnak: interjúszoba, nyomtató, fénymásoló, telefon (vezetékes és mobil). A családsegítők rendelkeznek számítógéppel, internet hozzáféréssel.

2022. október 15. naptól és jelenleg is Hévízen a József Attila utca 2. szám alatt, az orvosi rendelő épületében működik a Szolgálatunk. A Vörösmarty utcai épület a megnövekedett fűtési költségek miatt lezárásra került.

A családsegítők különböző közlekedési eszközöket vesznek igénybe munkájuk végzéséhez: saját gépkocsi, egy-két esetben kerékpár.

A fogadóórák Cserszegtomajon heti rendszerességgel kerülnek megtartásra, Hévízen a Szolgálat péntek kivételével minden nap fogadja a klienseket. A fogadóórák rendje kifüggesztve megtalálhatók többek közt a polgármesteri hivatalok faliújságjain is.

Gyermekek átmeneti gondozását biztosító intézmény, szolgáltatás településeinken nem működik.

Szakmai továbbképzéseken online formában vettek részt a szolgálat munkatársai.

**Az ellátott településen élő összlakosság száma:**

|  |  |  |  |
| --- | --- | --- | --- |
| **Település** | **Lakosságszám (fő)**  **2020. évben** | **Lakosságszám (fő)**  **2021. évben** | **Lakosságszám (fő)**  **2022. évben** |
| Hévíz | 4699 | 4697 | 4759 |
| Cserszegtomaj | 3 419 | 3527 | 3689 |
| **Összesen** | 8118 | 8224 | 8448 |

A táblázatból jól kivehető, hogy Hévíz lakosságszáma az előző évhez képest emelkedést mutat, Cserszegtomaj lakosságszáma pedig az elmúlt években folyamatosan növekszik.

A klienskör számadataiban viszonylagos stagnálás figyelhető meg, a lezárásra került vagy elköltözött családok helyére újabbak érkeznek.

**Együttműködési megállapodással rendelkező kliensek korcsoportos bontásban** (2022. december 31.-ei záróadat):

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **0-2 év** | | **3-5 év** | | **6-13 év** | | **14-17 év** | | **18-24 év** | | **25-34 év** | | **35-49 év** | | | **50év felettiek** | | | **Összesen (fő):** | | | **Családok száma** | |
| **ffi** | **nő** | **ffi** | **nő** | **ffi** | **nő** | **ffi nő** | | **ffi** | **nő** | **ffi** | **nő** | | **ffi** | **nő** | | **ffi** | **nő** | | **ffi** | **nő** | |  |
| **Hévíz** | 0 | 1 | 3 | 1 | 5 | 4 | 2 | 4 | 0 | 3 | 2 | 4 | | 4 | 8 | | 1 | 7 | | 17 | 32 | | 23 |
| **Cserszegtomaj** | 0 | 1 | 3 | 1 | 7 | 11 | 1 | 0 | 1 | 0 | 4 | 3 | | 6 | 4 | | 4 | 4 | | 26 | 24 | | 17 |
| **Összesen** | 0 | 2 | 6 | 2 | 12 | 15 | 3 | 4 | 1 | 3 | 6 | 7 | | 10 | 12 | | 5 | 11 | | 43 | 56 | | 40 |

Az új gondozási esetek a kapcsolatfelvétel módja szerint általában a jelzőrendszer tagjai által kezdeményezettek, de egyre többen keresnek fel bennünket önként is.

Az év első felében – 2022. február 24-én kitört ukrán-orosz háború miatt - Hévízen az ukrán menekültek támogatásában is részt vettünk, kezdetben a Polgármesteri Hivatalban segítettünk be hetente 2 napot, később pedig közvetlenül Szolgálatunkhoz érkeztek a hazájukat, házukat elhagyni kénytelen ukrán illetve kárpátaljai magyarok, akiket az ügyintézésben, információnyújtásban segítettük. A forgalmi adatokban az ő esetszámuk nem szerepel, 2022-ben a nyilvántartási adatok alapján 100 főt láttunk el. Tisztítószerekkel, ruhákkal, gyógyszerekkel, babaápolási termékekkel, élelmiszerrel, meleg étkeztetéssel segítettük őket.

Az egyszeri esetkezelések száma megnőtt, munkahelyelvesztés, megélhetési nehézségek, betegségből adódó segítségkérés voltak a leggyakrabban tapasztalt problémák.

Általánosságban elmondható, hogy anyagi problémák a korábbinál még gyakrabban jelentkeztek, melyet a megnövekedett rezsiárak és élelmiszer áraknak tulajdonítunk.

**A jelzőrendszer által küldött jelzések száma 2022. évben**

|  |  |  |
| --- | --- | --- |
|  | **Küldött jelzések száma** |  |
| **Hévíz** | **Cserszegtomaj** |
| Egészségügyi szolgáltató | **0** | **1** |
| Ebből védőnői jelzés | **0** | **0** |
| Személyes gondoskodást nyújtó szociális szolgáltatók | **0** | **0** |
| Kisgyermekek napközbeni ellátását nyújtók | **1** | **0** |
| Átmeneti gondozást biztosítók | **0** | **0** |
| Menekülteket befogadó állomás, menekültek átmeneti szállása | **0** | **0** |
| Köznevelési intézmény | **1** | **9** |
| Kormányhivatal |  | **0** |
| Rendőrség | **4** | **1** |
| Ügyészség, bíróság | **-** | |
| Pártfogó felügyelet | **-** | |
| Társadalmi szervezet, egyház, alapítvány | **-** | |
| Áldozatsegítés és kárenyhítés feladatait ellátó szervezet |  | |
| Állampolgár | **2** | **1** |
| Önkormányzat, jegyző, gyámhivatal | **1** | **0** |
| Munkaügyi hatóság | **-** | |
| **Összesen:** | **9** | **12** |

A jelzések száma csökkent mindkét településen a tavalyi és előző évhez képest is.

Hévízen tavalyi évhez képest (21 jelzés) - ami az elmúlt időszak legmagasabb jelzésszámát mutatta- jelentős csökkenés történt a 9 jelzéssel a 2022-es évben. Cserszegtomajon a 2021-es évben 16 jelzés volt, itt is csökkenés figyelhető meg a 2022-es 12 jelzéssel.

A rendőrség képviseletében a körzeti megbízottakkal megfelelő a kapcsolat, tisztában vannak jelzési kötelezettségükkel, az elmúlt évben nőttek a rendőrségi jelzések Tavalyi tervünkben szerepelt az ezzel kapcsolatos problémaészlelésünk, ami jelenleg pozitívan változott. 2022-ben nem tapasztaltunk részükről elmaradást jelzést igénylő esetek kapcsán, és a felmerülő problémákat így idejében megtudta szolgálatunk.

A jelzőrendszeri tagok által közölt információk alapján az együttműködés megfelelőnek bizonyul. A jelzőrendszeri tagok személyében történtek változások is, melyek befolyásolták a megbeszéléseken történő részvételeket is. Visszatértünk a személyes találkozásokhoz és többször valósultak meg közös családlátogatások is, melyre a visszajelzések és a saját tapasztalataink alapján egyaránt igény van.

A tagok beszámolói alapján a következő témák lennének aktuálisak a 2023. évi megbeszéléseinken:

* Iskolai zaklatás felismerése és kezelése
* Nehezen kezelhető gyermek elfogadása
* Jelzési kötelezettség. Milyen esetekben szükséges jelzést tenni?
* Idősek, nyugdíjasok elmagányosodásának megelőzése
* Köznevelési intézmények és családok közötti konfliktushelyzetek, elvárások, problémák

a nevelési, viselkedési problémák, a családon belüli konfliktusokkal kapcsolatos preventív ötletek a kiskorúakra nézve lennének aktuálisak a legközelebbi megbeszéléseinken.

|  |  |  |  |
| --- | --- | --- | --- |
| **Statisztikai adatok (2022. december 31-ig)** | **Hévíz** | | **Cserszegtomaj** |
| alapellátásban részesülők száma / család száma | 52 fő / 22 család | | 53 fő/18 család |
| védelembe vett gyermekek/család száma  (a központ által a gondozásba bevonódva ellátott esetek száma) | 3 fő /3 család | | 6 fő /2 család |
| átmeneti gondozásban részesülő gyermekek/család száma | **-** | | |
| nevelésbe vett gyermekek/család száma | 0 | 3 fő/1 család | |
| utógondozás száma | **-** | | **-** |
| családba fogadások száma  ideiglenes hatállyal elhelyezett gyermekek száma | **-** | | |
| ideiglenes hatállyal elhelyezett gyermekek száma | **-** | | |
| pártfogói felügyelet alatt álló gyermekek száma | - | | 1 fő/ 1 család |

**Családbafogadás felülvizsgálata** ügyében mindkét településen kapcsolatban állunk családokkal, előfordult új eset is 2022-ben.

**Eseti segítségnyújtások** száma (nem halmozott adat): **19 fő Cserszegtomajon**, **27 fő Hévízen**.

A rendszeresen segítséget kérő klienseket felvettük alapellátásba, mivel a heti/havi rendszeres felkereséssel már egy állandó és folyamatos segítséget biztosítottunk számukra.

**Környezettanulmány**t **7** esetben készítettünk **Hévízen**, **6** alkalommal **Cserszegtomajon** a 2022. év folyamán.

**A szakmai tevékenységeink számszerűsítve**

A gyermekjóléti és családsegítő szolgáltatás szakmai mutatói 2022. december 31-ig tartalmazzák a kliensek számára egyéni esetkezelést, családlátogatást, információnyújtást, hivatalos ügyek intézésében történő segítségnyújtást, segítő beszélgetést, közvetítést más szolgáltatásba, jelzést, tanácsadást, adományozást, pszichológiai tanácsadást, esetmegbeszéléseket, azaz az alapellátás során gondozott, védelembe vett gyermekekkel és családjaikkal végzett feladatokat. Kliensek számára az egyéni esetkezelést biztosítva problémáik közösen történő megfogalmazása után a segítő tevékenységet javarészét a következők alkotják:

**Hévíz településen:**

* családlátogatások (280 alkalommal)
* információnyújtás, - hivatalos ügyek intézésében történő együttműködés (163 alkalommal)
* segítő beszélgetés, tanácsadás (161 alkalommal)
* illetve közvetítés egyéb szakemberekhez (ideértve a pszichológiai tanácsadást, család, -és párterápiát, kineziológia lehetőségét) (17 alkalommal)
* Közvetítés pénzbeli, természetbeni ellátásokhoz (71 alkalommal)
* Adományközvetítés (216 alkalommal)
* Kríziskezelés (19 alkalommal)
* Konfliktuskezelés (23 alkalommal)
* Közösségfejlesztés (5 alkalommal)

**Cserszegtomaj településen:**

* családlátogatások (263 alkalommal)
* információnyújtás, - hivatalos ügyek intézésében történő együttműködés (215 alkalommal)
* segítő beszélgetés, tanácsadás (139 alkalommal)
* illetve közvetítés egyéb szakemberekhez (ideértve a pszichológiai tanácsadást, család, -és párterápiát, kineziológia lehetőségét) (8 alkalommal 2 fő részére)
* Közvetítés pénzbeli, természetbeni ellátásokhoz (45 alkalommal)
* Adományközvetítés (348 alkalommal)
* Kríziskezelés (1 alkalommal)
* Konfliktuskezelés (31 alkalommal)
* Közösségfejlesztés (5 alkalommal)

Ezek mellett a jelzések kezelése, a jelzőrendszer tagjaival a hatékony együttműködés és információcsere munkakörünk fontos pilléreit alkotják.

2022-ben több alkalommal szerveztünk **esetkonferenciát, esetmegbeszélések**et, konzultációkat. Hatósági eljárás kezdeményezése esetén ezeket az eseményeket a Keszthelyi Család-és Gyermekjóléti Központ esetmenedzsere szervezi, amin szintén több alkalommal vettünk részt a törvényi előírásoknak megfelelően. A Központtal folyamatos az együttműködés, a védelembe vett gyermekek kapcsán a segítő folyamatot közösen kísérjük az esetmenedzserekkel. Ők területi felosztásban tevékenykednek, így személyük a két településünkön különbözik. Havi rendszerességgel szakmai megbeszélést szervez a Központ Keszthelyen. Itt az aktuális esetekkel kapcsolatos szakmai dilemmák mellett egyéb témakörben készülnek felvilágosító előadásokkal.

**Hévíz településen**

* Esetkonferenciára 4 alkalommal került sor, az elmúlt évekhez képest csökkent ez a szám. Többségében hatósági ügyintézés miatt került sor a megbeszélés összehívására.
* Esetmegbeszélésre 5, konzultációra 4 esetben volt szükség.

Esetkonferencián történt egyeztetést követően 3 gyermek esetében indokolt volt a védelembe vétel elrendelése, illetve fenntartása. 1 család tekintetében, ahol 2 kiskorú volt érintett kezdetben az alapellátás mellett döntöttek a szakemberek, később a védelembe vételükre történő javaslat vált indokolttá, ekkor azonban az anya a gyermekeivel együtt elköltözött.

**Cserszegtomaj településen:**

* Esetkonferenciát 6, esetmegbeszélést 6, konzultációt 8 alkalommal tartottunk.

2 nagycsalád esetében került sor a védelembe vétel megszüntetésére, melyet alapellátásban történő gondozás követett.

7 gyermek esetében Szolgálatunk a védelembe vétel elrendelését javasolta, mellyel az esetmenedzser és a Gyámhivatal is egyetértett, ennek megfelelően született meg a védelembe vételi határozat is.

Családból történő kiemelésre az elmúlt évben nem került sor.

Az esetkonferenciák megtartására cserszegtomaji családok esetén a cserszegtomaji Polgármesteri Hivatal tanácsterme ad helyet, hévízi családok esetében pedig a Család- és Gyermekjóléti Szolgálat tárgyaló helyisége (Hévíz, Vörösmarty u. 38.), de mindkét település tekintetében előfordult, hogy a keszthelyi Család- és Gyermekjóléti Központban tartották az összejövetelt, amennyiben a családnak a keszthelyi helyszín volt a kedvezőbb.

A családok és a szakemberek számára semleges környezet elengedhetetlen a megbeszéléshez. A segítő folyamatban bekövetkező elakadások megoldása, a közösen gondolkodás és az esetleges krízishelyzetben történő cselekvési elemek megvitatása együttesen a fő szempontjai ezeknek az alkalmaknak.

**Szakmaközi megbeszélés**t az év során 5 alkalommal szerveztünk a jelzőrendszeri tagok számára. 2022 február 24-én tartottuk meg az éves tanácskozást, melynek t**émája a gyermeket veszélyeztető probléma időben történő észlelése, és a jelzés fontossága volt Tóth-Farkas Cecília nevelőszülői tanácsadó szemével.**

* **A szakmaközi megbeszéléseink témakörei a következők voltak 2022-ben:**
* Ukrán menekültekkel kapcsolatos tudnivalók és tapasztalatok
* Gyermekkori pszichés problémák és azok kezelési módjai pedagógiai-nevelői megközelítésből (Schuh Judit családsegítő/pszichológus)
* Iskolai-óvodai bántalmazás (Bali Józsefné óvodai-iskolai szociális segítő munkatárs)
* Jelzési kötelezettség-jogi háttere, esetjelző lap megosztása (Marácz-Szakál Edit családsegítő)
* Beszámoló a nyári Erzsébet tábor programjairól, élményekről (Marácz-Szakál Edit és Schuh Judit családsegítők)
* A jelzőrendszer tagjainak lelki egészsége, szeretetnyelvek megismerése, ennek felhasználása a gyermekekkel való közös munka során (Marácz-Szakál Edit családsegítő)

**Egyéb szakmai tevékenységek, prevenciós programok**

**Nyári napközis Erzsébet tábor** tartottunk Hévízen cserszegtomaji és hévízi gyermekek számára 2022. augusztus 22-től 26-ig. Az időpont miatt előzetesen mindkét iskolával egyeztettünk. A korábbi éveknek megfelelően, júliusban rászoruló, hátrányos helyzetű, halmozottan hátrányos helyzetű gyermekek részére nyári napközis tábor szervezésére került sor. A látókörünkben lévő nehéz anyagi és szociális helyzetben lévő gyermekeket támogattuk idén ezzel a lehetőséggel. A résztvevők között volt SNI-s gyermek, magatartásproblémával küzdő egyaránt. A táborunkban résztvevő gyermekeknek a családjukkal a hasznos időtöltés, az élményalapú kikapcsolódás nem megoldott. Számunkra évek óta fontos cél, hogy maradandó emlékeket, élményeket kaphassanak a gyermekek ezeken az alkalmakon, és gazdagodhassanak tapasztalatokkal, tudással, amit későbbiekben kamatoztathatnak. A közlekedési és viselkedésbeli szabályok lefektetése után mindenki követte az elvárásokat, együttműködő és motivált volt.

A tábor lehetőséget nyújt az indirekt módon történő preventív munkára, az ellátási területünkön élő gyermekek hétköznapi szokásainak, jelenlegi tudásuknak, képességeiknek, viselkedésbeli nehézségeiknek megismerésére. A családokban jelenlévő, de családsegítés eszközeivel nem megismerhető nehézségekre is fény derülhet, ami irányt adhat a további segítő tevékenységünknek. Az iskolán kívül is lehetőségük van a résztvevőknek az ismerkedésre, a közös élmények segítik a baráti kapcsolatok kialakulását, és az esetleges nehézségek korrigálását. Pozitív visszajelzés számunkra, hogy a táborozók közül mindenki szeretne résztvenni a következő alkalmon is, és évközben folyamatos az érdeklődésük, hogy milyen időpontban lesz a tábor, és be van-e írva a jelentkezők listájára az illető.

**A táborban előtérbe kerültek:**

* **hagyományőrzés:**

Keszthelyi Georgikon Múzeum látogatása.

* **egészséges életmódra nevelés**

Minden nap friss gyümölcs fogyasztása (dinnye, alma, barck)

Egész napos kirándulás Zalaszabarba a kalandozoo-ba. A kihagyhatatlan program, amit minden gyermek várt a táborban.

Sportpálya-látogatás: kosarazás, focizás, tollasozás

Mozgásos játékok: kidobó-versenyek, sorverseny, ügyességi versenyek, számháború

Kirándulás a hévízi Véderdőben, ahol végigjártuk az új Tavirózsa tanösvényt, megismerték a gyermekek a helyi élővilágot, megnéztük az új Lombkorona kilátót is

Ezen kívül atársasjátékok, valamint kézműves tevékenységek biztosították a gyermekek tartalmas időtöltését. Fagylaltozóba egy alkalommal volt szerencsénk elmenni.

Pénteken a táborzárás csoportos sorversenyekkel, ügyességi vetélkedőkkel és kézműves foglalkozással zárult, ahol a csapatok helyezésüknek megfelelő jutalmat kaptak, illetve pizzát rendeltünk.

* bűnmegelőzési előadók bevonása a keszthelyi Rendőrkapitányság közreműködésével

Az egy hetes nyári napközis táborunkat összesen **19** **gyermek** vette igénybe. Sikeresen pályázatunk Erzsébet-táborra, amely a kötött keretei mellett komoly anyagi hátteret biztosít a gyermekek minőségi foglalkoztatásához és ellátásához.

A gyermekek többsége Cserszegtomajról érkezett, de hévízi gyermekek is kivették részüket a tábori élményekből. Cserszegtomajról érkező gyermekek Hévízre szállításához 3 napon a cserszegtomaji Önkormányzat biztosított kisbuszt, melyet Kalász Péter sofőrünk vezetett. A fennmaradó 2 napon a hévízi sportkör biztosította a járművet a gyermekek szállítására. A zalaszabari kiránduláshoz igénybe tudtuk venni a Teréz Anya Szociális Integrált Intézmény egyik gépkocsiját is.

A gyermekek napi háromszori étkezését a GAMESZ konyha biztosította. A tábor zavartalan gördülékeny lefolyását megkönnyítette, hogy minden érintett kolléga odaadóan végezte a munkáját.

Fontos továbbá még megemlítenünk, hogy a tábor lebonyolítása kapcsán 4 fő állandó munkatárs mellett 3 diák is tanuló segített.

**Szakmai munka Hévízen és Cserszegtomajon**

**Együttműködési megállapodással ellátott gyermekjóléti esetek veszélyeztetettségük fő oka szerint Hévízen:**

* Környezeti főcsoportba tartozó: 12 gyermek
* Magatartási-vagy tanulási zavar: 7 gyermek
* Egészségi probléma: 1 gyermek

**Cserszegtomajon:**

* Környezeti főcsoportba tartozó: 21 gyermek
* Magatartási probléma: 2 gyermek
* Egészségi probléma: 1 gyermek

A veszélyeztetettségben az anyagi problémák a megemelkedett közüzemi díjak miatt az eddigiekhez mérten még több családot érintett. Ugyanakkor találkozunk munkanélküliséggel, az inaktív felnőttekkel és gyermeket-felnőttet érintő egészségügyi problémákkal is. Az inaktív felnőttek munkaerőpiacra történő visszakerülése gyakrabban megvalósul. A tapasztalatunk az, hogy egyre többen keresik a bejelentett, biztosabbak vélt munkalehetőséget, amit igény szerint ki tudnak egészíteni más munkákkal.

Az idős, alacsony jövedelemmel rendelkezők támogatására szoros együttműködés alakult ki a Hévízi Polgármesteri Hivatal ügyintézőivel.

Az esetjelzések száma csökkent az előző évhez viszonyítva, de több állampolgári jelzést is kaptunk, melyek súlyosabb magatartási problémákat illetve családon belüli diszharmónikus működés meglétére mutattak rá.

Az oktatási intézményekből érkezett jelzések száma lecsökkent, a hévízi iskolából nem érkezett jelzés 2022-ben.

**Adományozás**

Ruhák és játékok rászorulókhoz történő eljuttatása folyamatos volt az év során, és gyakran jöttek be a szolgálatra válogatni az adományból klienseink, ezen felül keszthelyi Park patika által felajánlott gyógyszereket és magánemberektől kapott tisztálkodószereket is tudtunk biztosítani.

Több alkalommal érkezett a nagyobb ünnepek alkalmával (húsvét, karácsony) anonim pénzfelajánlás, hideg élelmiszer csomag, melyet minden esetben célzottan juttattunk el a rászoruló család számára.

A ruhaadomány koordinációja gördülékeny volt egész évben. Az adomány tárolására készített polcrendszerben átláthatóan tudtuk elhelyezni és folyamatosan frissíteni a különböző típusú ruhaneműket. A korábbi évhez hasonlóan a mielőbbi kiszállítást részesítettük előnyben. Nyomon követtük az igényléseket, méreteket és a megfelelő helyre továbbítottuk a ruha, játék, vagy háztartási cikkeket.

Az adventi időszakban több helyről is érkezett felajánlás:

cipősdoboz gyűjtés Cserszegtomajon a Pipacs Óvodában

Hévízen önkéntesek felajánlása

Hévízi Szépkorúak Társaságának gyűjtése

Hévízi Illyés Gyula Általános Iskolában ajándékcsomagok

Keszthelyi Karitasz tartós élelmiszercsomagjai cserszegtomaji családok részére

Az adományok kiszállítását nagyrészt Szolgálatunk végezte, de az érintettek beleegyezésével néhány önkéntes közvetlenül juttatta el adományukat a rászorulóknak.

Adományozásainkban évek óta közreműködik a Komáromi Pékség hévízi üzlete. Hétfő kivételével mindennap biztosítja az előző napról megmaradt pékárut. A kliensek személyesen jönnek el érte Hévíz településen, Cserszegtomajra ügyfélfogadási időn kívül visszük a családok számára.

A keszthelyi Vöröskereszttől a tavalyi évben pékáru mellett friss zöldség adományt is kaptunk, melyet egyből eljuttattunk a családokhoz.

Több magánszemélytől érkezett adomány az év folyamán ünnepektől független időpontokban.

Az egyik adományozó jóvoltából Húsvétra élelmiszer és játékcsomagot állítottunk össze 6 családnak (4 cserszegtomaji, 2 hévízi család). A téli időszakban pedig 5 családnak tudtunk személyre szabott Mikulás csomagot biztosítani.

A másik adományozó jóvoltából egy család elmaradt számláinak kifizetésében illetve gyógyszerkiváltásban tudtunk segíteni.

A karácsonyi ünnepkörben a hévízi piacosok közös összefogásának köszönhetően kapott több család, főként idősebb korosztályból élelmiszer csomagot.

Az ekkor kapott pénzfelajánlásból vásárlási utalványokat vettünk, melyet 6 hévízi családnak adtunk át.

**Tervezett preventív jellegű tevékenységek a 2023. évre:**

* Adományos szekrény kihelyezése a rendelőintézet várójában
* Az elmúlt évek jó gyakorlatait követve ismét ruhabörzét.
* Nyári szünet alatt gyerektábort, illetve 1 napos kirándulásokat. Ezen programok során az élmény nyújtás mellett célunk a helyi látnivalók megismerése is helyismerettel rendelkező külső szakértők bevonásával.
* Az óvodai-iskolai szociális segítőkkel közösen tervezett kézműves játszóházakat az ünnepekhez kapcsolódóan (Húsvét, Mindenszentek) a tavaszi illetve az őszi szünet ideje alatt.
* Adománygyűjtések mellett a helyi környékbeli segítő szervezetekkel összefogva segíteni a rászoruló családoknak.
* Helyi vállalkozók támogatásának igénybevétele a gyermekeknek szervezett programok lebonyolításában
* Védőnőkkel közösen önbizalomerősítő tréning biztosítása otthon lévő kisgyermekes anyák részére (Csonkáné Bokrovics Andrea kineziológus vezetésével)

Ezúton is szeretnénk megköszönni a települések vezetőinek, valamint a Polgármesteri Hivatalaikban dolgozó munkatársaiknak az együttműködést és a segítséget munkánk végzéséhez!

**2.**

**HATÁROZATI JAVASLAT**

Hévíz Város Önkormányzat Képviselő-testülete Hévíz Város Önkormányzat 2022. évi gyermekjóléti és gyermekvédelmi feladatainak ellátásáról szóló átfogó értékelést elfogadja, a jegyzői hatáskörben végzett hatósági tevékenységről szóló tájékoztatóban foglaltakat tudomásul veszi.

A Képviselő-testület felkéri Hévíz Város Jegyzőjét, hogy az értékelést a Zala Vármegyei Kormányhivatal Hatósági Főosztály Szociális és Gyámügyi Osztályának küldje meg.

Felelős: Dr. Tüske Róbert jegyző

Határidő: 2023. május 31.

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné dr. Gallé Vera** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezetője** |  |  |